การสร้างแรงบันดาลในการลดน้ำหนักและออกกำลังกาย
การเริ่มต้นกับเรื่องง่ายๆ มักจะดีกว่าการกดดันตัวเองด้วยเป้าหมายหนักๆ ทั้งที่ยังไม่พร้อม โดยเฉพาะเมื่อคุณไม่ได้ลงมือทำอะไรมาสักพักหรือเริ่มอายุมากแล้ว อีกอย่าง การตั้งเป้าหมายใหญ่ทั้งที่ร่างกายยังไม่พร้อม อาจลงเอยด้วยการทำให้ร่างกายบาดเจ็บหรือเกิดอุบัติเหตุจนคุณต้องพับแผนออกกำลังกายเก็บไป เพราะฉะนั้น จงทำเฉพาะสิ่งที่แน่ใจว่าสามารถทำได้เพื่อให้ร่างกายปรับตัวตามทัน หากไม่ได้ออกกำลังมาสักระยะแล้ว ควรเริ่มจากอะไรเล็กๆ ดูก่อน ลองใช้เวลาสักสัปดาห์ประเมินความฟิตของตัวคุณเอง เมื่อพอจับทางได้แล้วว่าอะไรยากง่ายสำหรับคุณ ก็เริ่มออกสตาร์ทจากจุดนั้นได้เลย และควรอัพระดับความยากคราวละไม่เกิน 10% เพื่อไม่ให้เกิดปัญหาตามมาทีหลัง เช่น คุณอาจจะวิ่งวันละ 5 กิโล สัปดาห์ละ 3 วันมาพักใหญ่แล้ว แต่อีกแค่ 5 กิโลที่อยากจะลดก็ยังไม่มีวี่แววจะโผล่มาซักที นี่อาจจะเป็นเพราะคุณและร่างกายของคุณเริ่มเบื่อกับกิจวัตรเดิมๆ แล้วก็ได้ ลองหันไปเล่นกีฬาหลายๆ ชนิดสลับกันไป หรือหาคลาสเรียนที่คุณสนใจ หรืออาจจะตั้งเป้าหมายใหม่ในการออกกำลังกาย  วิธีการลดน้ำหนักที่ดีที่สุดคือการออกกำลังกายแบบคาร์ดิโอ “ร่วมกับ” การเล่นเวท  และถ้าคุณกำลังทำแค่อย่างใดอย่างหนึ่งล่ะก็ นี่อาจจะเป็นตัวการปัญหาของคุณก็ได้ ถ้าคุณเกลียดวิธีการออกกำลังกายที่ใช้อยู่ แสดงว่านั่นอาจไม่ใช่วิธีที่เหมาะสำหรับคุณ เช่น คุณเลือกที่จะวิ่งเพราะเห็นว่ามันเป็นวิธีการออกกำลังกายที่ดี ซึ่งก็จริง แต่ถ้าคุณเกลียดการวิ่ง ก็ไม่ต้องไปวิ่งหรอก เพราะถ้าคุณเกลียดสิ่งที่คุณทำ คุณจะทำมันได้ไม่ต่อเนื่อง เพราะฉะนั้นหันมาลงแรงลงเวลากับกิจกรรมที่ทำแล้วคุณรู้สึกดีจะดีกว่า เผลอๆ มันอาจจะกลายเป็นงานอดิเรกตลอดชีพของคุณไปเลยก็ได้ ปรับเปลี่ยนกิจวัตรที่ทำซ้ำๆ เดิมๆ! การปรับเปลี่ยนกิจวัตรทุกๆ 2-3 เดือน จะทำคุณให้คุณไม่รู้สึกเบื่อหน่าย แถมยังช่วยป้องกันไม่ให้ร่างกายได้รับความเสียหายจากการใช้ส่วนเดิมซ้ำๆ นอกจากนี้ คุณยังสามารถปรับเปลี่ยนโปรแกรมให้เข้ากับฤดูกาล เช่น การออกไปวิ่งช่วงหน้าร้อนอาจจะทำได้สบายๆ แต่ถ้าเป็นหน้าฝนก็คงจะไม่ไหวนะ รู้หรือไม่ว่าการบอกตัวเองหรือคนอื่นว่าคุณ “ไม่กิน” อาหารบางอย่าง แทนที่จะบอกว่า “กินไม่ได้” ก็ช่วยเพิ่มเปอร์เซ็นที่คุณจะมุ่งมั่นทำปณิธาณให้สำเร็จได้แล้ว และก็เช่นเดียวกัน คุณควรมองว่าการออกกำลังกายเป็นส่วนหนึ่งของกิจวัตรประจำวัน ไม่ใช่สิ่งที่คุณจำต้องปฏิบัติ ถ้าเอาแต่พุ่งเป้าไปที่น้ำหนักที่ลดได้ คุณอาจต้องรอพักใหญ่กว่าจะเห็นความสำเร็จสักระลอก เพราะฉะนั้น ลองเปลี่ยนเป้าเป็นตัวเลขที่คุณสามารถเห็นพัฒนาการได้ในทุกๆ วัน เช่น หลังจากเดินไปได้แค่อาทิตย์เดียว คุณคงเก็บก้าวได้เป็น “หมื่นๆ” ก้าวแล้ว ช่างเป็นตัวเลขที่ฟังดูยิ่งใหญ่สุดๆ ไปเลยว่าไหม!  เวลาแบบนี้แหละที่คุณสามารถใช้บล็อกให้เป็นประโยชน์ ลองเขียนตัวเลขทั้งหมดลงไปในบล็อก เมื่อทำไปได้ไม่นาน คุณจะเริ่มเสพติดความรู้สึกหลังจากได้เห็นตัวเลข และอยากจะเห็นตัวเลขกองพะเนินเป็นภูเขาไวๆ ลองคิดดูสิว่าคุณจะรู้สึกดีขนาดไหนเมื่อเห็นว่าตัวเองวิ่งมาแล้วตั้ง 25 กิโลเมตร ลดได้ตั้ง 4,500 แคลอรี่ และนับรวมๆ กันแล้วได้ตั้ง 30,000 ก้าว!  ไม่รู้จะนับก้าวยังไงใช่ไหม ง่ายนิดเดียว หาซื้อเครื่องนับก้าวเลย ถ้าตลอดทางไปซูเปอร์มาร์เก็ตคุณต้องคอยหลบสายตาไม่ให้ป๊ะเข้ากับมุมขายไอศกรีม นั่นหมายความว่าคุณอาจกำลังก่อหายนะให้กับตัวเอง เพราะวันนั้นคงจะมาถึงในไม่ช้า วันที่คุณไม่สนใจเสียงเตือนของนางฟ้า ทิ้งคุณครูกาละแมร์ และตัดสินใจอย่างแน่วแน่ว่ากูลิโกะจะเป็นเพื่อนเลิฟคนใหม่ของคุณ วิธีการที่จะทำให้วันนั้นไม่ผุดขึ้นมา คืออย่ากดดันตัวเองมากเกินไป ให้ตัวเองได้หายใจหายคอบ้างเป็นครั้งคราว  อย่าพูดกับตัวเองว่า “ฉันกินไอ้นั่นไม่ได้ ฉันกำลังไดเอทอยู่” เพราะมันจะทำให้คุณรู้สึกเหมือนตัวเองกำลังอดอยาก ลองเปลี่ยนเป็นทานแค่ ¼ ของที่ทานเป็นประจำ แต่อาศัยทานช้าๆ และพักดื่มน้ำเป็นระยะๆ เพราะโดยธรรมชาติแล้ว การดื่มน้ำมากขึ้นและทานช้าลงจะช่วยลดความอยากอาหารของเราได้ รู้หรือไม่ว่า สีน้ำเงิน/ฟ้าเป็นยาระงับความอยากอาหารชั้นดี ถ้าอยากลองใช้กลโกงจิตใจ ลองตักอาหารใส่จานสีน้ำเงินดูสิ การลดน้ำหนักเป็นสิ่งที่ทำให้คุณรู้สึกหงุดหงิดได้ง่ายๆ เพราะมันไม่เคย! ไม่เคยเลยที่จะลดได้ง่ายและเร็วทันใจคุณสักที คุณอาจรู้สึกว่าตัวเองทุ่มสุดใจให้เกินร้อยไปแล้วในช่วง 2 สัปดาห์สุดท้าย แต่พอขึ้นตาชั่งเท่านั้นแหละ คุณกลับพบว่าน้ำหนักเจ้ากรรมดันลดไปแค่ครึ่งกิโล เราทุกคนล้วนเคยผ่านจุดๆ นั้นมาแล้ว และเข้าใจดีว่ามันแย่ขนาดไหน การปล่อยให้ความคิดลบๆ ประเดประดังเข้ามาอาจจะเป็นเรื่องง่าย แต่ห้าม! ห้ามยอมจำนนต่อความคิดชั่วร้ายพวกนั้นเป็นอันขาด เพราะพวกมันคือตัวการดูดความตั้งใจของคุณ หันมาสนใจพัฒนาการของคุณแทนดีกว่า บล็อกที่คุณเฝ้าทำมาตั้งนานก็สวยดีนะ แถมยังเป็นเครื่องพิสูจน์ได้ว่าคุณมาถูกทางแล้ว ลองย้อนกลับไปอ่านบทความเก่าๆ ดูสถิติที่คุณเคยทำไว้ และเก็บความกังวลใจไว้ทีหลัง เพราะตอนนี้เป็นเวลาของการตัดสินใจอย่างถูกต้องเท่านั้น หลายๆ คนชอบอ้างว่า “ก็ฉันไม่มีเวลา” หรือ “การออกกำลังกายมันน่าเบื่อเกิน!” แต่นแตนแต๊น.. ข่าวสั้นวันนี้มีว่า “การออกกำลังกายหลักสูตรเข้มข้นแบบช้าสลับเร็วสามารถทำได้ภายในไม่กี่นาที แถมยังเผาผลาญแคลอรี่ได้ท่วมท้น” เพราะฉะนั้น ข้ออ้างของคุณก็เป็นอันตกไป  สิ่งที่คุณต้องทำก็แค่ออกกำลังกายอย่างหนักเป็นระยะเวลาสั้นๆ ในช่วงพัก ความจริงการบอกว่าวิธีนี้จะทำให้คุณเผาผลาญแคลอรี่ได้นั้นออกจะฟังดูน้อยไปหน่อย เพราะอันที่จริงในเชิงปฏิบัติ มันจะทำให้แคลอรี่หายวับโดยที่คุณไม่ทันตั้งตัวเลยทีเดียว คุณจะใช้เครื่องมืออะไรก็ได้ แต่ตัวอย่างง่ายๆ คือการใช้ลู่วิ่งไฟฟ้า โดยวิธีการคือ เริ่มจากการเดินประมาณ 2-3 นาที ต่อด้วยการเร่งสปีดจนถึง 90% ของอัตราการเต้นของหัวใจประมาณ 30 วินาที แล้วกลับมาเดินเหมือนเดิมอีก 1 นาที ปิดท้ายด้วยการกลับไปเร่งสปีดสุดแรงเกิดอีก 30 วินาที ทำอย่างนี้สัก 8-10 รอบ จากนั้นน่ะเหรอ? ไม่มีอะไรแล้ว “แค่นี่แหละ” ก่อนที่จะทดลองใช้วิธีนี้ ถ้าคุณกังวลเกี่ยวกับปัญหาสุขภาพ ถึงจะแค่นิดเดียวก็ควรปรึกษาแพทย์ก่อน และวิธีการนี้ไม่เหมาะสำหรับคนใจไม่สู้นะ อย่าหาว่าไม่เตือน การเริ่มต้นวิ่ง ไปฟิตเนส หรือการเข้าคลาสจะง่ายขึ้นอีกแยะถ้าคุณมีของใหม่ๆ ให้ได้ลอง คุณอาจจะหารองเท้าเทนนิสคู่ใหม่ หูฟังอันใหม่ หรืออาจจะแค่ชุดออกกำลังกายใหม่ๆ อะไรก็ได้ที่จะช่วยเติมรสชาติให้กับการออกกำลังกายของคุณ!
ค่อยเป็นค่อยไป. ทำให้การลดน้ำหนักกลายเป็นเรื่องสนุกที่มีอะไรใหม่ๆ ให้ลองทุกครั้ง. ปรับเปลี่ยนวิธีการที่คุณพูดถึงการไดเอท. นับจำนวนแคลอรี่/กิโลเมตร/ก้าว. ขอแค่ลด อย่างดอาหารเป็นอันขาด. ปิดสวิตช์ความคิดเชิงลบ. ทำให้มันน่าสนใจและใช้เวลาไม่มาก. หาแรงขับดีๆ.
https://www.wikihow.com/Get-Motivated-to-Lose-Weight
Motivating Your Diet and Workout